
                                                     E L Ő T E R J E S Z T É S


Martfű Városi Művelődési Központ és Könyvtár igazgatói állás betöltésére


Tisztelt Képviselő-testület!

Martfű Város Önkormányzatának Képviselő-testülete a Martfű Városi Művelődési Központ és Könyvtár igazgatói állás betöltésére pályázatot írt ki.
A felhívásra egy pályázat érkezett, Asztalos Árpádné Martfű, Gesztenye sor 4. szám alatti lakos, jelenlegi intézményvezető nyújtotta be.


A Közalkalmazottak jogállásáról szóló 1992. évi XXXIII. törvény 20/A § alapján, a pályázati eljárás lebonyolítását egy eseti, a véleményezésre kötelezően létrehozott bizottság végezte. 
A bizottság munkájában tagként a hivatkozott jogszabályok alapján a pályázat előkészítőjének, vagy képviselőjének, valamint a szakmai érdek-képviseleti szövetség képviselőjének kötelezően részt kell venni. 
Ennek figyelembevételével a személyes meghallgatást is lebonyolító bizottság tagjaiként: Furulyás Katalin a Nemzeti Művelődési Intézet delegáltja, Bak Lajos a Magyar Népművelők Egyesülete delegáltja, mint szakmai képviselők, Deákné Szilágyi Andrea  a közalkalmazotti tanács delegáltja és Herczegné Horváth Eszter, a Polgármesteri Hivatal irodavezetője vett részt a véleményezési eljárásban.


A bizottság az alábbiakban részletezett egyhangú véleményt alakította ki:

Asztalos Árpádné benyújtott pályázata megfelel a kiírt feltételeknek. A pályázó rendelkezik a szükséges iskolai végzettséggel, szakmai gyakorlattal, illetve minden egyéb kötelező pályázati feltétellel. A szakmai programja alapján a bizottság megállapította, hogy a pályázó magas szintű szakmai ismerettel rendelkezik, az intézmény által ellátott valamennyi szakterületen. Vezetői programja hűen tükrözi elhivatottságát, a szakma szeretetét. 
A bizottság egybehangzó véleménye szerint a pályázó írásban benyújtott pályázati anyaga és a személyes meghallgatás alapján alkalmas a meghirdetett vezetői beosztás ellátására. A bizottság egybehangzóan támogatja Asztalos Árpádné pályázó a Martfű Városi Művelődési Központ és Könyvtár igazgatójává történő kinevezését.

Tisztelt Képviselő-testület !

Mindezek alapján javaslom, hogy a Képviselő-testület 2013. december 01-től 5 évre, 2018. november 30-ig Martfű Városi Művelődési Központ és Könyvtár igazgatói állás betöltésére Asztalos Árpádné Martfű, Gesztenye sor 4. szám alatti lakost nevezze ki. 
Kérem, hogy az előterjesztést szíveskedjenek megtárgyalni és az alábbi határozati javaslatot elfogadni:


…/2013. ( XI: 28.) Ö. határozat

Martfű Városi Művelődési Központ és Könyvtár igazgatói állás betöltésére

Martfű Város Önkormányzatának Képviselő-testülete megtárgyalta a Martfű Városi Művelődési Központ és Könyvtár igazgatói állás betöltéséről szóló előterjesztést és az alábbi határozatot hozza:

Martfű Város Képviselő-testülete 2013. december 1-jei hatállyal 2018. november 30-ig Martfű Városi Művelődési Központ és Könyvtár igazgatói állás betöltésével Asztalos Árpádné, Martfű, Gesztenye sor 4. szám alatti lakost bízza meg.

Asztalos Árpádné bérét és egyéb juttatásait a Közalkalmazottak jogállásáról szóló 1992. évi XXXIII. Törvénynek megfelelően H/11. fizetési osztályát és fokozatát figyelembe véve havi bruttó 330.000 Ft alapilletményben és 50.000 Ft magasabb vezetői pótlékban, összesen havi bruttó 380.000Ft-ban állapítja meg.

Erről értesülnek:
1./ Jász-Nagykun-Szolnok Megyei Kormányhivatal, Szolnok,
2./ Valamennyi Képviselő, helyben,
3./ Asztalos Árpádné, Martfű, gesztenye sor 4. szám alatti lakos,
4./ Irattár

Martfű, 2013. november 22. 


                                                                                                                          Dr. Kiss Edit


Készítette: Hegedűsné Blaskó Anikó
                         aljegyző

Látta: Szász Éva
            jegyző

